stanford-oval/wikipedia huggingface dataset:
Pellervon kirjasto

| Pellervon kirjasto |
| --- | --- |
 Kirjaston julkisivua kesällä 2013.
Sijainti:  Sammon keskuslukio Uimalankatu 5 Kaleva, 33540 Tampere
Koordinaatit:  61°30′00.5″N, 23°48′19.5″E
Tyyppi:  lähikirjasto
Perustettu:  1965
Lakkautettu:  2016
Johtaja:   Päivi Saari (2012–)  Maaret Lehtovirta (2008–2012)  Päivi Laakkonen (1992–2008)  Anna-Maria Halonen (1972–1992)  Ritva Nevantausta (1966–1972)  Tarja Sarapisto (1965–1966)  
Pellervon kirjasto oli Tampereen Kalevassa sijainnut kaupunginkirjaston toimipiste.
Pellervon sivukirjasto aloitti toimintansa 6. syyskuuta 1965 Pellervon kansakoulurakennuksessa. Vuonna 2005 se muutti uusiin tiloihin Sammon keskuslukion yhteyteen. Rakennuksen ja sen sisustuksen suunnitteli Arkkitehtitoimisto Olli Pekka Jokela Oy. Kirjasto avattiin 15. elokuuta 2005.
Pellervon kirjasto suljettiin 31. toukokuuta 2016. Sen kokoelma ja toiminnot siirrettiin uuteen Koilliskeskuksen kirjastoon. Suhteellisen lähellä Pellervon kirjastoa Kalevassa sijaitsee Sampolan kirjasto.
Pignan

Pignan
Pignan on kunta Hérault’n departementissa Languedoc-Roussillonin hallintoalueella Ranskassa. Kunnassa oli 5 665 asukasta vuoden 1999 väestönlaskennassa. Pignanin pinta-ala on 20 neliökilometriä. Pignan on osa Montpellier’n kaupunkiseutua (Communauté d’agglomération Montpellier Agglomération).
Robert Rosén

| Robert Rosén |
| --- | --- |

Henkilötiedot
Syntynyt: 25. kesäkuuta 1987 (ikä 37) Alvesta, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  oikea
Pituus:  179 cm
Paino:  80 kg
Pelaajaura
Pääsarjaura:  2010–
Aik. seurat:  Alvesta SK (Ruotsi II) Växjö Lakers (Allsv./SHL) MODO Hockey (SEL) AIK IF (SEL) HK Sotši (KHL)
Robert Rosén (s. 25. kesäkuuta 1987 Alvesta, Ruotsi) on ruotsalainen uransa lopettanut jääkiekkoilija. Hän on pelipaikaltaan keskushyökkääjä. Elite Prospects -sivuston Ulf Anderssonin mukaan Rosén on offensiivinen hyökkääjä, joka rakentaa peliä hyvin. Hänellä on hyvä visio, syöttötaidot ja hän on käyttökelpoinen ylivoimapelaaja. Rosénilla ei kuitenkaan ole kovin isokokoinen ja hänellä on kehitettävää myös nopeudessa. Rosén laukoo oikealta.
Ura > Seuraura

Rosén on Alvesta SK:n kasvatti. Hän pelasi joukkueessa ensimmäiset miesten pelinsä 16-vuotiaana Ruotsin II-divisioonassa kaudella 2003–2004. Kaudeksi 2005–2006 Rosén siirtyi sieltä kaksi sarjatasoa ylemmäs HockeyAllsvenskanin Växjö Lakers HC:hen, jossa tulokaskausi toi 34 runkosarjaottelussa tehot 1+3=4. Hän pelasi kauden aikana myös kahdeksan ottelua I-divisioonajoukkue Osby IK:ssa.
Kaudella 2006–2007 Rosénin ura Lakersissa lähti nousuun; hän oli tehoilla 10+23=33 joukkueen paras syöttäjä Christian Jacobssonin kanssa sekä kolmanneksi paras pistemies Torsten Yngvessonin kanssa. Kaudella 2008–2009 Rosén oli tehoilla 19+25=44 joukkueen toiseksi paras pistemies ja maalintekijä ja kaudella 2009–2010 hän teki HockeyAllsvenskanin yhden kauden piste-ennätyksensä tehoilla 20+37=57. Rosén oli Lakersin paras pistemies ja sijoittui koko sarjan pistepörssissä kolmanneksi, maalipörssissä myös kolmanneksi Örebro HK:n Henrik Löwdahlin kanssa sekä syöttöpörssissä yhdeksänneksi Örebron Fredrik Orrstenin kanssa. Hän oli viemässä Växjöä Kvalserieniin sekä keväällä 2009 että 2010, mutta joukkue jäi molempina vuosina ilman sarjanousua Elitserieniin.
Huhtikuussa 2010 Rosén teki kaksivuotisen sopimuksen Elitserien-joukkue MODO Hockeyn kanssa. Kausi 2010–2011 oli hänen tulokaskautensa Elitserienissä ja se toi Rosénille 55 runkosarjaottelussa tehot 11+12=23. Hänen sopimuksessaan oli optio muualle siirtymisestä ja Rosén vaihtoi Elitserien-seuraansa kaudeksi 2011–2012 AIK: IF:ään, jonka kanssa hän teki kaksivuotisen sopimuksen. Rosén voitti tehoilla 21+39=60 koko Elitserienin piste- ja syöttöpörssin. Hänet valittiin myös Ruotsin tähdistökentälliseen.
Vaikka Rosénilla oli vielä vuosi sopimusta AIK:hon, hän palasi keväällä 2012 Växjö Lakers HC:hen, jonka kanssa teki viiden vuoden sopimuksen. AIK ja Växjö sopivat siirron yhteydessä, ettei Rosén pelaa Växjössä sen kahdessa ensimmäisessä vierasottelussa AIK:ta vastaan. Hänen lähtönsä aiheutti pienen kohun. Rosén ilmoitti seuranvaihtonsa syyksi sen, että hänen tyttöystävänsä ei viihtynyt Tukholmassa. Rosén oli kaudella 2012–2013 tehoilla 9+17=26 Växjön kolmanneksi paras pistemies ja jakoi joukkueen sisäisen syöttöpörssin voiton Tomi Kallion ja Petr Vampolan kanssa. Kaudella 2013–2014, kevään 2014 pudotuspeleissä hän oli kuudella osumallaan Växjön paras maalintekijä Alexander Johanssonin kanssa. Kaudella 2014–2015 Rosén voitti joukkueen sisäisen piste- ja maalipörssin tehoilla 23+21=44, joilla hän sijoittui koko SHL:n (ent. Elitserien) maalipörssissä neljänneksi ja jakoi pistepörssin seitsemännen sijan HV71:n Erik Christensenin kanssa. Rosén voitti kauden päätteeksi Ruotsin-mestaruuden.
Kaudella 2015–2016 Rosén oli Lakersin toiseksi paras pistemies Richard Gyngen jälkeen tehoilla 17+22=39. Hän jakoi koko SHL:n tehotilaston voiton Linköpings HC:n Chad Billinsin kanssa lukemalla +27, mutta tilaston varsinaisen voiton vei kuitenkin Billins vähempien päästettyjen maalien turvin. Kaudella 2016–2017 Rosén jakoi Mestarien liigassa Lakersin sisäisen pistepörssin voiton Pontus Netterbergin kanssa tehoilla 4+5=9.
Ura > Maajoukkueura

Rosén edusti Ruotsia MM-kilpailuissa vuonna 2016. Yhteensä hän on pelannut 41 A-maaottelua tehopistein 9+11=20. Rosén teki A-maajoukkuedebyyttinsä 15. joulukuuta 2011 Channel One Cupin avausottelussa Chomutovissa Tšekkiä vastaan. Ensimmäisen A-maajoukkuemaalinsa hän teki Euro Hockey Challengessa 3. huhtikuuta 2013 Oskarshamnissa ylivoimalla Slovakiaa vastaan. Rosénin osuma jäi Ruotsin 6–1-voittoon päättyneen ottelun ratkaisumaaliksi.
Raven Software

| Raven Software |
| --- | --- |

Yritysmuoto:  tytäryhtiö
Perustettu:  1990
Kotipaikka:  Madison, Wisconsin, Yhdysvallat
Toimiala:  videopeliteollisuus
Tuotteet:  Heretic-pelisarja   Hexen-pelisarja   Take No Prisoners   Mageslayer   Shadowcaster   Soldier of Fortune -pelisarja
Emoyhtiö:  Activision
Kotisivu:  www.ravensoftware.com
Infobox OKVirheellinen NIMI-arvo: 
Raven Software on yhdysvaltalainen videopelien valmistaja.
Historia

Yhtiön perustivat vuonna 1990 veljekset Brian ja Steve Raffel Madisonissa, Wisconsinissa. Vuonna 1997 Raven Software allekirjoitti sopimuksen, jolla Activision sai yksinoikeuden yhtiön pelien julkaisemiseen. Myöhemmin samana vuonna Raven Software sulautettiin osaksi Activisionia.
He kehittivät Quake 4:n vuonna 2005 ja vuonna 2009 id Softwaren kanssa Wolfensteinin. Raven Software kehitti yhteistössä Infinity Wardin kanssa Call of Duty: Modern Warfare 3:een moninpelimuodon, joka julkaistiin 8. marraskuuta 2011. Vuonna 2010 noin 40 ihmistä irtisanottiin Singularityn julkaisun jälkeen, jonka jälkeen yhtiö on keskittynyt Call of Duty -pelisarjan kehittämiseen.
Raven Softwaren ja Treyarchin yhteistyössä kehittämä peli Call of Duty: Black Ops Cold War julkaistiin 13. marraskuuta 2020.
Raven Softwaren pelit

Black Crypt (1992)
Shadowcaster (1993)
CyClones (1994)
Heretic (1994)
Heretic: Shadow of the Serpent Riders (1994)
Hexen (1995)
Hexen: Deathkings of the Dark Citadel (1996)
Necrodome (1996)
Mageslayer (1997)
Take No Prisoners (1997)
Hexen II (1997)
Hexen II: Portal of Praevus (1998)
Heretic II (1998)
Soldier of Fortune (2000)
Star Trek Voyager: Elite Force (2000)
Star Trek: Voyager Elite Force: Virtual Voyager (2001)
Star Wars Jedi Knight II: Jedi Outcast (2002)
Soldier of Fortune II: Double Helix (2002)
Star Wars Jedi Knight: Jedi Academy (2003)
X-Men Legends (2004)
X-Men Legends II: Rise of Apocalypse (2005)
Quake 4 (2005)
Marvel: Ultimate Alliance (2006)
Wolfenstein (2009)
Singularity (2010)
Call of Duty: Modern Warfare 3 (2011)
Call of Duty Online (2015)
Call of Duty: Modern Warfare Remastered (2016)
Call of Duty: Black Ops Cold War (2020)
Aiheesta muualla

Viralliset verkkosivut (englanniksi)
Real Sociedad

Real Sociedad de Fútbol on  jalkapalloseura Baskimaan San Sebastiánista, Espanjasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seuran kotistadion on 39 500 -paikkainen Anoeta.
Real Sociedad on voittanut kahdesti Espanjan liigamestaruuden (1981, 1982) ja cupin (1909, 1987) sekä kerran supercupin (1982). Se oli yksi Primera Divisiónin perustajista ja on pelannut sarjassa yhteensä 63 kautta, muun muassa yhtäjaksoisesti vuodet 1967–2007.
Real Sociedadilla on toimintaa myös muun muassa yleisurheilussa, maahockeyssa, pelotassa ja sukelluksessa. Aikoinaan se on voittanut jääkiekossa kolme Espanjan-mestaruutta.
Entisiä valmentajia

José Mari Bakero
Javier Clemente
Chris Coleman
Raynald Denoueix
Martín Lasarte
Juan Manuel Lillo
Miguel Ángel Lotina
Philippe Montanier
John Toshack
Aiheesta muualla

Wikimedia Commonsissa on kuvia tai muita tiedostoja aiheesta .
Real Sociedadin virallinen sivusto (baskiksi) (espanjaksi)
Primera División 2024–2025
Alavés
Athletic
Atlético Madrid
Barcelona
Celta
Espanyol
Getafe
Girona
Las Palmas
Leganés
Mallorca
Osasuna
Rayo Vallecano
Real Betis
Real Madrid
Real Sociedad
Sevilla
Valencia
Valladolid
Villarreal
Pieksämäen Veikot

Pieksämäen Veikot on Pieksämäellä toimiva urheilun yleisseura. Seura on perustettu vuonna 1915 ja sen lajivalikoimaan kuuluvat nykyisin yleisurheilu, hiihto ja suunnistus. Lisäksi seuralla on toimintaa myös veteraaniurheilun saralla. Pieksämäen Veikkojen urheilijoista menestystä on saavuttanut mm. kuulantyöntäjä Johanna Pulkkinen.
Aiheesta muualla

Seuran kotisivut
Pensaskari

Pensaskari voi tarkoittaa ainakin seuraavia maantieteellisiä kohteita:
Pensaskari, saari Haukiputaan kunnassa Oulun edustalla
Pensaskari, saari Iin edustalla
Pensaskari, saari Perämeren kansallispuistossa Tornion edustalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pensaskari”, voi hakea sivunnimihaulla, laajalla sivunnimihaulla tai tekstihaulla.
Pensaikkotatar

| Pensaikkotatar |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Tatarkasvit
Suku::  Köynnöstattaret Fallopia
Laji::  dumetorum
Kaksiosainen nimi
 Fallopia dumetorum  (L.) Holub 
Katso myös
   Pensaikkotatar Commonsissa 
Infobox OKVirheellinen NIMI-arvo: 
Pensaikkotatar (Fallopia dumetorum) on kiertotatarta läheisesti muistuttava yksivuotinen tatarkasvilaji. Sen köynnöstävä varsi kasvaa 0,5–3 metriä pitkäksi. Kukat kasvavat viuhkoina lehtihangoissa ja verson kärjissä. Pensaikkotattarella kukka- ja hedelmäperän pituus on 5–8 millimetriä, kun kiertotattarella se on lyhyempi, 1–3 mm. Ulommista kehälehdistä kasvaa kolmikulmainen hedelmäverhiö pähkylän ympärille, pensaikkotattarella sen liuskat ovat selvästi siipipalteisia hedelmän kypsyessä. Pähkylä on väriltään kiiltävän musta. Suomessa pensaikkotatar on levinneisyydeltään eteläinen. Sitä esiintyy maan eteläosassa, yleisenä laji kasvaa rannikon lähellä Satakunnasta Etelä-Karjalaan.
Aiheesta muualla

Suomen Lajitietokeskus: Pensaikkotatar – Fallopia dumetorum
Pieksämäen Neitsyt Marian syntymän kirkko

| Pieksämäen Neitsyt Marian syntymän kirkko |
| --- | --- |

Sijainti:  Vanha Mikkelintie 18, Pieksämäki
Koordinaatit:  62°17′26″N, 27°09′06″E
Seurakunta:  Mikkelin ortodoksinen seurakunta
Rakentamisvuosi:  1955 (1957 vihittiin rukoushuoneeksi)
Suunnittelija:  arkkitehti Toivo  Paatela
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pieksämäen ortodoksinen kirkko eli Pieksämäen Neitsyt Marian syntymän kirkko on Pieksämäellä sijaitseva kirkko, joka kuuluu Mikkelin ortodoksiselle seurakunnalle. Kirkkorakennus suunniteltiin alkujaan rukoushuoneeksi, suunnittelija oli arkkitehti Toivo  Paatela. Rukoushuone valmistui vuonna 1955, ja vuonna 1957 se vihittiin apulaispiispa Paavalin johdolla.
Vuosien 1939-1944 sotien seurauksena 70 prosenttia Suomen ortodokseista joutui jättämään aiemman kotipaikkansa Suomessa. Heille rakennettiin muun muassa 13 kirkkoa ja 41 tai 42 rukoushuonetta vuosina 1950-1961. Monet rukoushuoneet on sittemmin muutetu kirkoiksi, jolloin niitä on usein laajennettu ja muutettu erityisesti sistuksen osalta. Toivo Paatela oli tunnetuimpia tämän jälleenrakennuskauden ortodoksisten rukoushuoneiden suunnittelijoita.
Rukoushuone saneerattiin perusteellisesti vuonna 1985 ja samalla kirkko sai ikonostaasin. Puuseppä Markus Parkkonen valmisti ikonostaasin ja pastori Mitro  Repo maalasi uudet slaavilais-pariisilaisen ikonimaalausperinteen mukaisee tyyliin. Paljon muutakin uusittiin. Ikonostaasi ja saneerattu tilan vihittiin kirkolliseen käyttöön piispa Tiihonin johdolla. Vuonna 2004 rukoushuone vihittiin kirkoksi arkkipiispa Leon johdolla. Laaja kirkon saneeraus-, kunnostus- ja korjaushanke toteutettiin seuraavan kerran kesällä 2017.
Neitsyt Marian syntymälle omistettu Pieksämäen ortodoksinen kirkko viettää temppelijuhlaa eli praasniekkaa  vuosittain 8. syyskuuta.
Aiheesta muualla

Ortodoksi.fi
Pennsylvanian kuvataideakatemia

| Pennsylvanian kuvataideakatemia |
| --- | --- |
 Kuvataideakatemia vuonna 1900.
Tyyppi:  taidemuseo
Osoite:  118-128 North Broad Street, Philadelphia, PA 19102  
Sijainti:  Philadelphia, Pennsylvania
Perustettu:  1805
Johtaja:  David R. Brigham
Kuraattori:  Robert Cozzolino
Kotisivut:  pafa.org
Koordinaatit:  39°57′18″N, 75°9′50″W
 fiPennsylvanian kuvataideakatemia 
     
Pennsylvanian kuvataideakatemia (engl. Pennsylvania Academy of the Fine Arts) on Philadelphiassa sijaitseva taidemuseo ja -koulu. Se perustettiin vuonna 1805, ja se on Yhdysvaltain vanhin kuvataideakatemia.
Historia

Akatemiaa olivat vuonna 1805 perustamassa Charles Willson Peale, William Rush ja muutama muu taiteilija. Sen ensimmäiseksi johtajaksi valittiin Yhdysvaltain perustajaisiin kuulunut George Clymer. John Dorseyn suunnittelema museorakennus avattiin huhtikuussa 1806, ja sen ensimmäinen näyttely pidettiin vuonna 1807. Akatemian rakennuksesta annettiin opetuskäyttöön huone ensimmäisen kerran vuonna 1810.
Akatemia ajautui 1830-luvulla pahoihin taloudellisiin vaikeuksiin, jolloin vararikkokin oli lähellä. Se onnistui kuitenkin tasapainottamaan tilanteen, ja jo vuonna 1836 se uskalsi ostaa Benjamin Westin teoksen. Tuli vauroitti akatemian rakennusta pahoin vuonna 1845, ja sen tilalle avattiin vuonna 1847 uusi ja isompi Richard A. Gilpinin suunnittelema rakennus. Chestnut Streetin rakennus myytiin vuonna 1870, ja Frank Furness ja George Wattson Hewitt valittiin seuraavana vuonna suunnittelemaan uutta rakennusta Broad Streetin ja Cherry Streetin kulmaan. Uusi rakennus avattiin vuonna 1876.
Harrison S. Morris oli akatemian johtaja vuosina 1892–1905. Hän oli Yhdysvaltain ensimmäisiä ammattimaisia taidehallintojohtajia. Hän hankki museon kokoelmiin paljon yhdysvaltalaista nykytaidetta. Museolla oli 1920-luvulla kolme näyttelyä, joista on tullut Yhdysvaltain modernismin merkkipaaluja. Keväällä 1920 Representative Modern Masters -näyttely esitteli eurooppalaisia postimressionisteja, kuten Paul Cézannea ja Paul Gauguinia. Seuraavan vuoden näyttely, Paintings and Drawings Showing the Later Tendencies in Art, oli ensimmäinen yhdysvaltalaista modernismia esittelevä merkittävä näyttely.
Museon päärakennus suljettiin vuonna 1974 korjaustöitä varten. Seuraavana vuonna se valittiin historialliseksi muistomerkiksi. Rakennus avattiin uudelleen vuonna 1976 Yhdysvaltain 200-vuotisjuhliin.
Aiheesta muualla

Kuvia tai muita tiedostoja aiheesta Pennsylvanian kuvataideakatemia Wikimedia Commonsissa
Akatemian kotisivut. (englanniksi)
Pensaskari (Ii)

Pensaskari
| --- | --- |
Muut nimet:  Loutti, Ykspensainen
Sijainti:  65°21.47′N, 025°18.22′E, Ii Pohjois-Pohjanmaa Suomi
Merialue:  Perämeri
muokkaa - muokkaa wikitekstiä - muokkaa Wikidataa
Pensaskari on maannousun vuoksi osittain Hietaleton ja Hietakarin kanssa yhteenkuroutunut saari Iin kunnassa Iijoen suiston pohjoispuolella Hiastinlahden suulla. Pensaskaria, Hietalettoa ja Hietakaria yhdistää rantaniitty sekä kapea pengertie. Osa Pensaskarin itäisistä ranta-alueista kuuluu Hiastinlahden luonnonsuojelualueeseen.
Pensaskari jakaantuu kolmeen osaan. Eteläisimpänä on Hietaletto, keskiosan ollessa Loutti-nimistä metsäaluetta. Pohjoisosan metsäalue on nimeltään Ykspensainen. Saaren eteläosaa erottavat Hietakarista ja Karhunsaaresta pengertien länsipuolella sijaitseva Keelinväylä ja itäpuolella sijaitseva Saikanväylä.
Pietarinruusu

| Pietarinruusu> Tieteellinen luokittelu |
| --- | --- |
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit
Suku::  Ruusut Rosa
Laji::  × majorugosa  Palmén & Hämet-Ahti
Infobox OKNimi-testi OK: 
Pietarinruusu (Rosa × majorugosa) on metsäruusun (Rosa majalis tai cinnamomea) ja kurtturuusun (Rosa rugosa) risteytyessä syntynyt risteymälaji. Lajin ovat kuvanneet Helsingin yliopiston kasvitieteellisen puutarhan tutkijat Annikki Palmén ja Leena Hämet-Ahti Suomesta vuonna 1996.
Metsä- ja kurtturuusun alkuperäiset levinneisyysalueet eivät ole päällekkäiset, mutta Itä-Aasiasta Tyynenmeren rannikolta kotoisin olevaa kurtturuusua kasvaa yleisenä tulokkaana metsäruusun levinneisyysalueella Euroopassa. Risteymä syntyy helposti kantalajien kasvaessa lähekkäin. Pietarinruusua käytetään koristekasvina.
Aiheesta muualla

Kasviatlas: Pietarinruusu (Rosa × majorugosa) Suomessa.
Pensaskari (Haukipudas)

Pensaskari
| --- | --- |
Sijainti:  65°03.771′N, 025°14.757′E, Oulu Pohjois-Pohjanmaa Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Pensaskari on asumaton saari Oulun satamiin johtavan laivaväylän varrella Oulun edustalla Perämerellä. Saari kuuluu Oulun kaupunkiin. Saari sijaitsee noin 11 kilometriä luoteeseen Oritkarin satamasta. Muita läheisiä saaria ovat Runniletto, Ahinletto ja Munakari. Saaren pohjoispuolella on lisäksi laajahko karikko- ja matalikkoalue. Saari sijaitsee 30 metrin syvyisen vesialueen pohjoisreunalla, ja merenpohja putoaa saaren lounaispuolella jyrkästi, laskeutuen 30 metriin noin sadan metrin matkalla.
Saaren puusto on pääasiassa lehtimetsää ja pensaikkoa, ja sitä ympäröivät maannousun myötä syntyneet ruoikkorannat. Saari on matala, sen korkeimman kohdan kohotessa vain vajaan kolmen metrin verran merenpinnan yläpuolelle. Saarella on muutamia rakennuksia.
Pietarin eläintieteellinen museo

Sinivalaan luuranko
Pietarin eläintieteellinen museo (ven. Зоологический музей Зоологического института РАН, "Venäjän tiedeakatemian eläintieteen instituutin eläintieteen museo") on Pietarissa sijaitseva, vuonna 1832 perustettu eläintieteellinen museo. Se on Venäjän ja Euroopan suurin eläintieteen museo. Sen näyttelyissä on noin 30 000 näyttelyesinettä, ja sen kokoelmiin kuuluu yli 15 miljoonaa näytettä. Museo on osa Venäjän tiedeakatemian eläintieteen instituuttia. Näyttely on nykyään jaettu kahteen osaan: yksittäisiin tutkimuskappaleisiin ja luonnollisiin elinympäristöihin. Museon erikoisuuksiin kuuluu esimerkiksi muumioitunut mammutti  ”Dima”. Museossa on maailman suurin mammuttikokoelma. Lisäksi sieltä löytyy mm. Pietari Suuren 300 vuotta vanha täytetty hevonen, jolla hän ratsasti Pultavan taisteluun.
Aiheesta muualla

Kuvia tai muita tiedostoja aiheesta Pietarin eläintieteellinen museo Wikimedia Commonsissa
Ranskan hallitus

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskan hallitus on Ranskan tasavallan hallintojärjestelmän toimeenpaneva valtioelin, joka ohjaa kansakunnan politiikkaa.
Hallituksen kokoonpano

Hallituksen kaikki jäsenet nimittää Ranskan tasavallan presidentti nimittämänsä pääministerin ehdotuksesta.
Ranskan hallituksen ministerit on luokiteltu tarkkaan protokollan mukaiseen arvojärjestykseen, mistä säännöstä ei kuitenkaan ole minkäänlaista kirjallista lähdettä:
Pääministeri on hallituksen pää,
valtioministerit (Ministres d'État) tulevat heti pääministerin jälkeen. Tämä heidän tittelinsä on täysin protokolaarinen, ja se on vain viittaus heidän merkittävyyteensä hallituksessa tai heidän ministerinsalkkunsa merkittävyyteen tai molempia yhdessä. He voivat järjestää ministerien yhteisiä kokouksia, jotka on yleensä vain pääministerille kuuluva etuoikeus, ja perinteen myötä heille on tullut oikeus käyttää puheenvuoroja ministerineuvoston kokouksissa, vaikka käsiteltävä asia ei liittyisi heidän oman ministeriönsä toimialaan;
Ministerit johtavat oman, nimetyn alansa tai alojensa ministeriön tai ministeriöiden toimintaa;
Apulaisministerit ovat tehtävässään alisteisia varsinaiselle ministerille ja hyvin harvoin pääministerille; heille on delegoitu osa ministerin kompetenssista:
Valtiosihteerit ovat hallituksen jäsenten arvoasteikossa alimpina; heidät on sijoitettu avustajaksi jollekin ministerille tai joskus vain pääministerille.
Apulaisministerit osallistuvat aina hallituksen ministereiden kokouksiin, olipa asialista mikä tahansa. Valtiosihteerit osallistuvat kokouksiin vain kun työjärjestyksessä on heitä erikoisesti koskevia asioita.
Ministerin tehtävät eivät sovellu yhteen muiden ammatillisten tehtävien kanssa. Tämä kielto mandaattien kumuloitumisesta koskee kaikkea yksityistä toimintaa, useimpia julkisia tehtäviä ja myös parlamentaarisia mandaatteja. Kyseessä on halu välttää painostusta ja vaikuttamista ministereihin, ja he voivat keskittyä yksinomaan hallitustyöskentelyyn. He voivat työssään tehdä lakimuutoksia ja päättää valtion menoista. Ministerit voivat kylläkin Ranskassa säilyttää paikallishallintoon liittyvät tehtävänsä, vaikka pääministeri Lionel Jospinin hallituksen tekemä lainmuutos kieltää ehdottomasti ministereiden kumuloituvat mandaatit.
Toimivalta

Hallituksen tehtävänä on päättää ja johdattaa kansakunnan politiikkaa, kuten Ranskan viidennen tasavallan perustuslain 20. artikla toteaa. Poliittiset tavoitteet ja hallituksen tavoitteet muuttuvat lakien ja asetusten kirjoittamiseksi. Jokaisen poliittisen toiminnan pitää kuitenkin ennemmin tai myöhemmin muodostua juridiseksi tekstiksi. Kaikki lainsäädäntöhankkeet ja jotkut asetustyypitkin pitää hallituksen eli ministerineuvoston hyväksyä. Ministerineuvoston kokouksissa hallitus tekee suurimman osan kollektiivisesta poliittisesta päätöksenteosta ja päättää päätösten toteuttamistavoista. Näin toteutuu yksi hallitustyöskentelyn keskeinen periaate: kollegiaalisuus. Hallituksen toiminnan tukena sen toteuttaessa päätöksiään ovat sekä armeija että valtionhallinto.
Toiminta

Ministerineuvoston eli hallituksen kokoukset pidetään säännöllisesti keskiviikkoaamuisin tasavallan presidentin johdolla. Tämä kertoo puolestaan hallituksen työskentelyn solidaarisesta ja kollegiaalisesta luonteesta. Keskeinen osa hallituksen työstä tehdään kuitenkin muualla: ministeriöissä, joita ministerit johtavat, ja työryhmissä, kokouksissa ja komiteoissa, jotka muodostuvat useista eri ministereistä. Myös pääministerin henkilökohtainen tai hänen avustajiensa osallistuminen näihin työryhmiin ja kokouksiin takaa työskentelyn tehokkuuden ja tehtyjen toimenpiteiden ja päätösten yhtenäisyyden.
Aiheesta muualla

Wikimedia Commonsissa on kuvia tai muita tiedostoja aiheesta .
Asetus 18. toukokuuta 2007, jolla uusi hallitus määrättiin (Arkistoitu – Internet Archive)
Hallituksen vuosikirja (Arkistoitu – Internet Archive)